fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Kuntia tulee palkita hyvin tehdystä työstä - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Hyvinvoinnin ja terveyden edistämisen johtaminen
Sosiaali- ja terveydenhuollon sekä aluehallinnon uudistamista pohtineen selvityshenkilöryhmän raportti sai ansaittua näkyvyyttä tiedotusvälineissä. Silti yksi selvityksen keskeisistä havainnoista, tarve uudistaa kuntien valtionosuusjärjestelmä, on jäänyt lähes täysin ilman mediahuomiota.
Valtio maksaa kunnille palvelutarpeeseen ja olosuhdetekijöihin perustuvaa laskennallista peruspalvelujen valtionosuutta sosiaali- ja terveydenhuollon, varhaiskasvatuksen, esi- ja perusopetuksen, kirjastojen, yleisen kulttuuritoimen ja taiteen perusopetuksen järjestämiseen. Sote-uudistuksen jälkeen kunnat eivät enää järjestä tai tuota sosiaalihuollon eivätkä terveydenhuollon palveluja, joten myös valtionosuusjärjestelmän muuttaminen on tässä yhteydessä välttämätöntä.
Kuntalaisten terveyden edistäminen on kunnan keskeinen tehtävä myös sote-uudistuksen jälkeen. Kunta voi toiminnallaan vaikuttaa merkittävästi asukkaidensa sote-palvelujen tarpeeseen ja siten sote-alueen kustannuksiin. Kuten selvityshenkilötkin toteavat, uudistuksen yhteydessä on tärkeää huolehtia siitä, että kunnat tiedostavat tämän roolinsa.
Lääkkeeksi selvityshenkilöt he tarjoavat sote-alueen antamaa asiantuntija-apua kunnille sekä kannustinjärjestelmän kehittämistä. Rahallisen kannustimen avulla olisi mahdollista tukea ja palkita kuntia, jotka ovat kyenneet parantamaan tai ylläpitämään asukkaidensa terveyttä ja hyvinvointia.
Valtionosuusjärjestelmän lähtökohtana on ollut, ettei kunta voi toiminnallaan vaikuttaa saamansa valtionosuuden määrään. Järjestelmää tulisi nyt kehittää siten, että kuntia palkittaisiin joko suoraan niiden toiminnasta tai toiminnan tuloksista tai molemmista.
Palkitseminen väestön hyvästä terveydentilasta tuskin tulee kysymykseen, koska silloin kannusteraha ohjautuisi ikärakenteeltaan ja sairastavuudeltaan muutenkin edullisille alueille. Toinen mahdollisuus olisi palkita kuntia suoraan tehdyistä toimenpiteistä asukkaiden terveyden edistämiseksi. Ajatus ei ole uusi, vaan se esitettiin tällaisena jo vuonna 2001 annetussa valtioneuvoston periaatepäätöksessä Terveys 2015 -kansanterveysohjelmasta. Kuntakohtaisia tietoja kuntien eri toimialojen toiminnasta on saatavilla terveyden edistämisen vertailutietojärjestelmä TEAviisarista.
Parhaaseen lopputulokseen voisi olla mahdollista päästä yhdistämällä kunnan toimintaa ja toiminnan tuloksia kuvaavia indikaattoreita. Väestön terveydentilassa tapahtunut muutos sopisi kannustinperusteeksi erittäin hyvin, mutta haasteena on löytää väestön terveyttä kuvaavia indikaattoreita, joista olisi tietoa kaikista kunnista, jotka päivittyvät riittävän usein eivätkä ole liikaa sidoksissa sosiaali- ja terveydenhuollon toimintaan.
Terveyden edistäminen säästää rahaa. Säästöt näkyvät varsinkin sote-alueen kukkarossa, vaikka kokonaisvastuu terveyden edistämisestä on kunnilla. Tästä syystä on välttämätöntä kehittää järjestelmä, jonka avulla kuntia palkitaan rahallisesti hyvin tehdystä työstä, oli kannustimen laskentaperuste mikä hyvänsä.
Sosiaali- ja terveydenhuollon uudistuksen ja itsehallintoalueiden perustamisen sekä aluehallintouudistuksen valmistelu – Selvityshenkilöhanke. Sosiaali- ja terveysministeriön raportteja ja muistioita 2015:36.
Valtioneuvoston periaatepäätös Terveys 2015 -kansanterveysohjelmasta. Sosiaali- ja terveysministeriö. Julkaisuja 2001:4.
Ismo Linnosmaa, Rahoituksen keinot sote-järjestämislain tavoitteiden toteuttamisessa. Uutiskirje Optimi 23.3.2015.
Vesa Saaristo asiantuntija Terveyden ja hyvinvoinnin edistäminen, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.